1 जेवी पाचवो हेरोगदुत तान पावलीह फुक्यो, ते मी हेरगाम रेन एक तारो देरती पोर पोड़तालो दिख्यो, एने ताह नेरेग कुंड ने कुची आपाय गियी।* 9:1 उंडालो खाडो; जान बुय नाय देखाय उहलो खाडो, मापाय नाय उहलो खाडो। ओहलो मानतेह काय आखरी डेंड एणे वोर खाराब जीव देरतीन उंडाले जागे बांदाय जाताली। 2 ओवतो तो हेरोगदुत नेरेग कुंडाह ती कुची केरीन उगाड़ दिनो, एने ता कुंड माय रेन ओहलो दुवाड़ो निकेलने बाजरियेल एतो, जिहकेरीन काय एक मोटली बाठी माय रेन दुवाड़ो निकेलने; एने ता कुंड माय रेन निकलेल दुवाड़ा केरीन दिह एने वारो कालो एय गीयो। 3 ता दुवाड़ा माय रेन टिड्या देरती पोर आवा, एने ता टिड्याह देरतीन विचान गेत ताकेत आपाय गियी। 4 ताह इहकेरीन कियेल एतो काय देरतीन खेड़; जाड़ाह एने काल्ली बी निल्ली वोस्तुह नुकसान नाय केरी, पुण ताच माणहान नुकसान किरज्यो जान निंडालो पोर बोगवानान साप नाह सोती। 5 टिड्याह निसाण आपेल एतो काय माणहाह नाय मारी, पुण पाच मोयना वोर तेकलीत देणेन आदिकार आपेल एतो। ज्यी तेकलीत विचान चावणेन गेत एती। 6 ता पाच मोयना माय माणहे मोत होद्ती, पुण मोत ताह जुड़ी नाय; एने ता मोरने होद्ती, पुण मोत ताह रेन सेटी नाही।
12 पेल्ली मोटली पिड़ा जात रेनीः एने दिखो, ज्यु सोब वातुन पासाण दुय उंजु मोटल्यु पिड़ा आवण्यो हेत्यु।
13 जेवी साहवो हेरोगदुताह तान पावलीह फुक्यो। मी बोगवानान ओंगाणली होनान वेदीन चार हिंगा माय रेन एक आवाज होमल्यो। 14 जा साहवा हेरोगदुताह फाय पावली एती ताह केयो, "ता चार हेरोगदुताह जा फरात नेदी हेऱ्या बांदाय रेनाह, ताह सोड़ दे!" 15 ता चार हेरोगदुताह सोड़ देणेम आवो; ता तास दिह ने, एने तास मोयनान एने तास साल ने केरता तियार केराय जायेल एता, ताकाय ता एक बाग माणहाह मार टाकी। 16 मी गोड़ा पोर बोहणारा सेनान गेणती होमलेल, ता विस करोड़ एता। 17 माहु ज्या देरसेन माय गोड़ा पोर बोहणारान सातीन कवच आक्ठो, गंदक ने गेत देखानो, एने ता गोड़ान मुंड सिहान मुंडान गेत एतो। एने तान मुया माय रेन आक्ठो, दुवाड़ो एने गंदक निकेलतालो। 18 न्या तीन पिड़ा से मतलब गोड़ान मुया माय रेन निकेलनार आक्ठो, दुवाड़ो एने गंदक से एक बाग माणहे माराय गीया। 19 ता गोड़ान ताकेत तान मुयाम एने सेमटा माय एती। काहाकाय तान सेमटी गेड़हान गेत एती, एने ती सेमटी माय मुंडे बी एता, ज्यान वोजेसे ता माणहाह नुकसान पोचाड़ताला।
20 ज्यो देखीन बाकीन माणहे जा त्यु पिड़ा माय रेन वोचेल माणहे जा माराय नाह जायेल एता, ता तान आथा केरीन बाणायेल वोस्तु से मोन नाह फिराया। बुतड़ान एने होना चांदीन डेगड़ान, एने लाकड़ान पुजा केरने नाह सोड्या, ती मुरती नाह देख सिकेत, नाह होमेल सिकेह, नाह चाल सिकेत। 21 ता खुन, जादु जादुटोणा, सिनालो एने चोरी केरने से मोन नाह फिराया।
*9:1 9:1 उंडालो खाडो; जान बुय नाय देखाय उहलो खाडो, मापाय नाय उहलो खाडो। ओहलो मानतेह काय आखरी डेंड एणे वोर खाराब जीव देरतीन उंडाले जागे बांदाय जाताली।
†9:11 9:11 अबदोन ज्याह थोड़ाक माणहे सैतान एय केतेह।
‡9:11 9:11 अपोलीयोन ज्याह थोड़ाक माणहे सैतान एय केतेह।
